Kenneth Webb tekinn við þjálfun Skallagríms Kenneth Webb , nýr þjálfari Skallagríms í körfubolta mætti til vinnu í liðinni viku . Webb mun taka við af Vali Ingimundarssyni sem þjálfari úrvalsdeildarliðsins í körfubolta . Webb á að baki langan atvinnumannsferil sem körfuknattleiksmaður auk þess sem hann hefur verið þjálfari um árabil og er virtur sem slíkur . Nú síðast þjálfaði hann úrvalsdeildarlið Tromsö í Noregi , en Webb hefur einnig þjálfað í Danmörku , Portúgal auk þess sem hann hefur þjálfað í sumaræfingabúðum í Bandaríkjunum undanfarin 17 ár . Webb var ekki að tvínóna við hlutina en hann hélt fyrstu æfingu Skallanna daginn eftir að hann lenti á Íslandi . Aðspurður um hvernig honum lítist á Borgarnes , segir hann að honum skiljist að Borgarnes sé körfuboltabær , hann sé körfuboltamaður og því séu allar líkur á að það samstarf gangi vel . Sjá viðtal við Webb í Skessuhorni sem kom út í dag .